《偈十二首 其十二》
宋代·释本才

画饼不足以充饥，大羹必资于敏手。净瓶趯倒，目前赢得大沩山。

铁钵擎来，八万毛孔皆香发。口吞三世即且置，铁牛不食连鞭草。

机梭不犯风云势，石笋从教劫外抽。

作者简介：释本才，号佛心，长溪（今福建霞浦）人。俗姓姚。住潭州上封寺。高宗绍兴间卒。为南岳下十四世，黄龙惟清禅师法嗣。《嘉泰普灯录》卷一○、《五灯会元》卷一八有传。今录诗二十首。